Perlodidae

Perlodidae er en av familiegruppene av steinfluer. De er tilknyttet et liv i vann som nymfer (larve), de voksne tar nesten ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.
De fleste artene lever i kjøligere områder og finnes på den nordlige halvkule. 
De mangler på de kaldeste stedene som Arktis.


== Utseende ==
Kroppen er brun eller mer gul på farge og mellom 8 og 50 millimeter lang.  Artene i denne gruppen har to lange haletråder (cerci).  De fire vingene har samme form, men bakvingene er noe mindre enn framvingene. Vingespennet er mellom 10 og 50 millimeter.
Nymfene er ganske flat og vanligvis lys på farge ofte med et mørkere mønster. De har to haletråder og kraftige bein.


== Levevis ==
Om våren og utover forsommeren finnes de voksne. De sitter ofte på en trestamme, i vegetasjonen eller en stein. Paringen skjer i vegetasjonen ikke langt fra vannet. Hunnen legger eggene i bekker, om våren, eller tidlig om forsommeren.
Perlodidae har nymfestadiet i rennende vann, ofte med sterk strøm. Både i mindre og større bekker. Nymfen kryper rundt på bunnen og lever som unge, av organisk materiale, som alger eller råtnende planter. Eldre nymfer lever også som rovdyr. De voksne spiser lite og dør vanligvis kort tid etter paring og eggleggning.
Perlodidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Nymfene kan bruke flere år på utviklingen, og noen arter kan ha mer enn 10 hudskifter. Utviklingen er ett år.


== Systematisk inndeling med norske arter ==

orden Steinfluer (Plecoptera)
underorden Arctoperlaria
gruppe Systellognatha
familie Perlodidae – med 8 norske arter.
underfamilie Isoperlinae
slekten Isoperla Banks, 1906 – 45 arter i Europa. I Norge:
Isoperla difformis (Klapálek, 1909)
Isoperla grammatica (Poda, 1761)
Isoperla obscura (Zetterstedt, 1840)
underfamilie Perlodinae
slekten Arcynopteryx Klapálek, 1904 – én art i Europa, også i Norge:
Arcynopteryx compacta (McLachlan, 1872)
slekten Besdolus Ricker, 1952 – 4 arter i Europa
slekten Bulgaroperla Rauser, 1966 – én art i Europa
slekten Dictyogenes Klapálek, 1904 – 2 arter i Europa
slekten Diura Billberg, 1820 – 2 arter i Europa, begge i Norge:
Diura bicaudata (Linnaeus, 1758)
Diura nanseni (Kempny, 1900)
slekten Guadalgenus Stark & González del Tánago, 1986 – én art i Europa
slekten Hemimelaena Klapálek, 1907 – én art i Europa
slekten Isogenus Newman, 1833 – én art i Europa, også i Norge:
Isogenus nubecula Newman, 1833
slekten Perlodes Banks, 1903 – 4 arter i Europa. I Norge:
Perlodes dispar (Rambur, 1842)


== Kilder ==
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
Fauna Europaea, utbredelsesdatabase over europeiske dyr


== Eksterne lenker ==
(en) Perlodidae – oversikt og omtale av artene i WORMS-databasen 
(en) Perlodidae i Encyclopedia of Life 
(en) Perlodidae i Global Biodiversity Information Facility 
(no) Perlodidae hos Artsdatabanken 
(sv) Perlodidae hos Dyntaxa 
(en) Perlodidae hos Fauna Europaea 
(en) Perlodidae hos Fossilworks 
(en) Perlodidae hos ITIS 
(en) Perlodidae hos NCBI 
(en) Kategori:Perlodidae – bilder, video eller lyd på Wikimedia Commons 
Perlodidae – detaljert informasjon på Wikispecies 
The Tree of Life – Steinfluer, (Plecoptera) (engelskspråklig)
CSIRO – Steinfluer, (Plecoptera) (engelskspråklig)
Norsk Entomologisk forening